|

52010PC0794

/* KOM/2010/0794 v konečnom znení - COD 2010/0380 */  Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004

	[pic] | EURÓPSKA KOMISIA |Brusel, 20.12.2010KOM(2010) 794 v konečnom znení2010/0380 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004(Text s významom pre EHP a pre Švajčiarsko)DÔVODOVÁ SPRÁVA1. KONTEXT NÁVRHUDôvody a ciele návrhuÚčelom tohto nariadenia je aktualizovať nariadenie (ES) č. 883/2004 a nariadenie (ES) č. 987/2009, aby ich znenie zodpovedalo zmenám v právnych predpisoch členských štátov v oblasti sociálneho zabezpečenia a zmenám spoločenskej reality, ktoré majú vplyv na koordináciu systémov sociálneho zabezpečenia.Okrem toho tento návrh zahŕňa návrhy predložené Správnou komisiou pre koordináciu systémov sociálneho zabezpečenia (ďalej len „správna komisia“), ktorých cieľom je zlepšiť a zmodernizovať acquis v tejto oblasti, v súlade s článkom 72 písm. f) nariadenia (ES) č. 883/2004.Cieľom zmien a doplnení uvedených v tomto návrhu je zaručiť právnu istotu pre zainteresované strany.Všeobecný kontextTento návrh sa týka nariadenia (ES) č. 883/2004 a nariadenia (ES) č. 987/2009. Jeho cieľom je zabezpečiť náležitú koordináciu systémov sociálneho zabezpečenia jednotlivých štátov. Zohľadňuje právne zmeny na vnútroštátnej úrovni a sumarizuje nedávny vývoj v cezhraničnej mobilite, ktorý má vplyv na koordináciu systémov sociálneho zabezpečenia.Existujúce ustanovenia v oblasti návrhuExistujúce ustanovenia sa nachádzajú v nariadení (ES) č. 883/2004 (naposledy zmenenom a doplnenom nariadením (ES) č. 988/2009) a v nariadení (ES) č. 987/2009.Nariadenie (ES) č. 883/2004 a nariadenie (ES) č. 987/2009 je potrebné upraviť, aby držali krok s vývojom vo vnútroštátnych predpisoch a so zmenami spoločenskej reality, ktoré majú vplyv na koordináciu systémov sociálneho zabezpečenia. Okrem toho správna komisia predložila dôležité návrhy na zlepšenie koordinácie systémov. Tieto návrhy spolu s inými technickými úpravami textu sú zahrnuté v tomto návrhu. Týmto návrhom sa zároveň zaktualizujú a zmenia a doplnia odkazy na právne predpisy jednotlivých štátov nachádzajúce sa v určitých prílohách k uvedeným nariadeniam.Súlad s inými politikami a cieľmi ÚnieNeuplatňuje sa.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKonzultácie so zainteresovanými stranami211 Metódy konzultácie, hlavné cieľové odvetvia a všeobecný profil respondentovČlenské štáty sa vyzývajú, aby predložili návrhy rôznych zmien a doplnení k nariadeniam na rok 2010. Správna Komisia okrem toho požiadala vykonať zmeny a doplnenia, prostredníctvom ktorých sa majú aktualizovať a objasniť nariadenie (ES) č. 883/2004 a nariadenie (ES) č. 987/2009.Zhrnutie odpovedí a spôsob, akým sa zohľadniliNávrhy, ktoré sa považujú za zlučiteľné s právnymi predpismi EÚ a s ktorými súhlasila správna komisia, boli odsúhlasené a zapracované.221 Príslušné vedecké/odborné oblastiKoordinácia sociálneho zabezpečenia.222 Použitá metodikaDiskusie na dvoch zasadnutiach správnej komisie v roku 2010 a v náležitých prípadoch dodatočné diskusie so zástupcami príslušných členských štátov v rámci správnej komisie, ktoré sa týkali najmä niektorých bodov vnútroštátnych právnych predpisov.223 Hlavné organizácie/odborníci, s ktorými sa uskutočnili konzultácieSprávna komisia a zástupcovia jednotlivých príslušných členských štátov.2249 Zhrnutie prijatých a využitých odporúčaníNeuvádza sa prítomnosť potenciálne závažných rizík s nezvratnými následkami.Súhlas správnej komisie s aktualizáciou, dokončením a vylepšením znenia a s aktualizáciou určitých zápisov týkajúcich sa členských štátov v prílohách k nariadeniu (ES) č. 883/2004 a nariadeniu (ES) č. 987/2009.226 Prostriedky na sprístupnenie odborného odporúčania verejnostiŽiadne.Posúdenie vplyvuOd 1. mája 2010 sa vo všetkých členských štátoch EÚ uplatňujú dve modernizované nariadenia, a to nariadenie (ES) č. 883/2004 a nariadenie (ES) č. 987/2009, týkajúce sa koordinácie systémov sociálneho zabezpečenia. Modernizované nariadenia o koordinácii systémov sociálneho zabezpečenia sú výsledkom desať rokov trvajúcich rokovaní medzi členskými štátmi. Potreba modernizácie okrem iného vyvstala zo zmien v právnych predpisoch jednotlivých štátov a z judikatúry Súdneho dvora Európskej únie (SDEÚ).Členské štáty často menia svoje právne predpisy o sociálnom zabezpečení. V dôsledku toho môžu odkazy na vnútroštátne právne predpisy v právnych predpisoch EÚ, ktorými sa koordinujú systémy sociálneho zabezpečenia, stratiť aktuálnosť, čo spôsobí pri uplatňovaní nariadení právnu neistotu pre zainteresované strany.Odkazy v nariadení (ES) č. 883/2004 a nariadení (ES) č. 987/2009 je preto potrebné aktualizovať, aby správne zodpovedali zmenám právnych predpisov na vnútroštátnej úrovni a zmenám spoločenskej reality. Nariadenia sa môžu meniť a dopĺňať iba nariadením.Jednou z hlavných čŕt modernizovaných ustanovení o koordinácii je zjednodušenie. Zjednodušenie nariadení uľahčuje ich výklad a obmedzuje priestor na protichodné názory. S cieľom zabezpečiť, aby zjednodušené ustanovenia poskytovali plnú ochranu práv občanov, bolo potrebné zmeniť a doplniť niektoré z nich, najmä tie, ktoré sa týkajú oblasti uplatniteľných právnych predpisov a dávok v nezamestnanosti. V ustanovení o určení uplatniteľných právnych predpisov v situácii, keď jedna osoba pracuje v dvoch alebo vo viacerých členských štátoch, sa kritérium „podstatnej časti činnosti“ rozšíri a pojem „registrované sídlo alebo miesto podnikania“ sa skonkretizuje. Zmeny a doplnenia v oblasti dávok v nezamestnanosti sú potrebné, aby sa zabezpečilo uspokojujúce riešenie v situácii, keď samostatne zárobkovo činná osoba je poistená pre prípad nezamestnanosti v členskom štáte, v ktorom vykonávala naposledy činnosť, ale vracia sa do členského štátu svojho pobytu, v ktorom neexistuje poistenie v nezamestnanosti pre samostatne zárobkovo činné osoby.V posledných rokoch sa zaznamenal narastajúci trend nových foriem mobility. Nové štruktúry ponuky pracovnej sily možno pozorovať okrem iného v leteckej doprave, kde spoločnosti ponúkajú služby z tzv. „domácich základní“ v rôznych členských štátoch. Komisia zvažuje vypracovať v roku 2011 dokument o zmenených modeloch mobility v súvislosti s právom na voľný pohyb pracovníkov a so sociálnym zabezpečením, v ktorom určí, aké konkrétne opatrenia musí Komisia prijať, aby lepšie reagovala na potreby rôznych typov migrujúcich zamestnancov. Bez toho, aby Komisia chcela predbiehať udalosti, považuje za vhodné ešte pred prijatím daného dokumentu spresniť pojem „registrované sídlo alebo miesto podnikania“ v prípade členov leteckej posádky s cieľom pomôcť inštitúciám pri lokalizácii „registrovaného sídla alebo miesta podnikania“ a uľahčiť uplatňovanie nariadenia (ES) č. 883/2004 v tejto oblasti. V tejto súvislosti má osobitný význam skutočnosť, že pojem „domácej základne“ bol už vymedzený v nariadení Európskeho parlamentu a Rady (ES) č. 1899/2006 z 12. decembra 2006, ktorým sa mení a dopĺňa nariadenie Rady (EHS) č. 3922/91 o harmonizácii technických požiadaviek a správnych postupov v oblasti civilného letectva, a ktorý sa už v tejto oblasti používa.Hoci sa nariadenie (ES) č. 883/2004 a nariadenie (ES) č. 987/2009 uplatňujú od 1. mája 2010 odrážajú stav právnej úpravy v členských štátoch aktuálny k 26. januáru 2004 (v prípade nariadenia (ES) č. 883/2004) a k 17. decembru 2008 (v prípade nariadenia (ES) č. 987/2009). Je v záujme občanov, ktorí sú tým dotknutí, aby boli tieto nariadenia aktualizované v primeranom čase po tom, čo došlo k zmenám vo vnútroštátnych predpisoch členských štátoch. Len nariadenia, ktoré nezaostávajú za vývojom vo vnútroštátnych právnych predpisoch a ktorých ustanovenia sú jasné a úplné môžu byť zárukou transparentnosti a istoty pre zainteresované strany a poskytnúť úplnú ochranu občanov zapojených do mobility.Tento návrh uľahčuje koordináciu systémov sociálneho zabezpečenia v členských štátoch a prispieva k ochrane občanov migrujúcich v rámci EÚ. Väčšinu zmien navrhli členské štáty a správna komisia. Odhaduje sa, že návrh nariadenia, ktorým sa menia a dopĺňajú súčasné ustanovenia, nespôsobí žiadnu podstatnú zmenu súčasnej situácie v oblasti koordinácie sociálneho zabezpečenia, pokiaľ ide o pracovnú záťaž alebo náklady, ktoré musia znášať inštitúcie a správne orgány, pracovníci alebo zamestnávatelia alebo hospodársky nečinní občania.3. PRÁVNE PRVKY NÁVRHUZhrnutie navrhovaného opatreniaÚčelom tohto návrhu je doplniť, objasniť a aktualizovať niektoré ustanovenia nariadenia (ES) č. 883/2004 a nariadenia (ES) č. 987/2009, aby ich znenie zodpovedalo zmenám v právnych predpisoch členských štátov v oblasti sociálneho zabezpečenia a zmeneným modelom mobility, ktoré majú vplyv na koordináciu systémov sociálneho zabezpečenia. Tieto zmeny uľahčia účinné uplatňovanie právnych predpisov EÚ na koordináciu systémov sociálneho zabezpečenia a zlepšia ochranu jednotlivcov pohybujúcich sa v rámci EÚ.Právny základČlánok 48 ZFEÚ.Zásada subsidiarityZásada subsidiarity sa uplatňuje len vtedy, ak návrh nespadá do výlučnej právomoci EÚ.Ciele návrhu nie je možné uspokojivo dosiahnuť na úrovni členských štátov z týchto dôvodov.Podľa článku 48 ZFEÚ sa vyžaduje činnosť na úrovni EÚ formou koordinačných opatrení v oblasti sociálneho zabezpečenia a je potrebné zabezpečiť plný výkon práva na voľný pohyb stanoveného v ZFEÚ. Bez tejto koordinácie by hrozilo, že sloboda pohybu by sa neuplatňovala, keďže ľudia by toto právo pravdepodobne využívali v menšej miere, ak by v podstate znamenalo stratu práva na sociálne zabezpečenie už nadobudnutého v inom členskom štáte. Cieľom právnych predpisov EÚ v oblasti sociálneho zabezpečenia nie je nahradiť rôzne vnútroštátne systémy. Je potrebné zdôrazniť, že navrhované pozmeňujúce a doplňujúce nariadenie nie je harmonizačným opatrením a nepresahuje rámec potrebný na účinnú koordináciu. Cieľom návrhu je v podstate aktualizovať súčasné pravidlá koordinácie, aby odrážali zmeny vo vnútroštátnych právnych predpisoch a aby sa vykonali zmeny nevyhnutné z dôvodu zmenenej spoločenskej reality. Okrem toho je jeho cieľom doplniť a skvalitniť znenie nariadení s cieľom poskytnúť ochranu práv občanov v prípade ich pohybu v rámci EÚ.Napriek tomu, že návrh z uvedeného dôvodu vychádza najmä z príspevkov členských štátov, členské štáty nemohli prijať takého ustanovenia na vnútroštátnej úrovni, pretože to by mohlo byť v rozpore s nariadeniami. Aby sa nariadenia mohli skutočne uplatňovať v rámci EÚ, je potrebné zabezpečiť náležitú úpravu ich hlavných častí a ich príloh.Koordinácia sociálneho zabezpečenia sa týka cezhraničných situácií, v ktorých žiaden členský štát nemôže konať samostatne. Koordinačné právne predpisy EÚ nahrádzajú viaceré súčasné dvojstranné dohody. To členským štátom nielen zjednodušuje koordináciu sociálneho zabezpečenia, ale zabezpečuje sa tým aj rovnosť zaobchádzania s osobami, ktoré sú poistené v súlade s vnútroštátnymi právnymi predpismi v oblasti sociálneho zabezpečenia.Opatreniami EÚ možno lepšie dosiahnuť ciele návrhu z týchto dôvodov.Koordinácia systémov sociálneho zabezpečenia má význam len na úrovni EÚ. Cieľom je zabezpečiť, aby koordinácia systémov sociálneho zabezpečenia účinne fungovala vo všetkých členských štátoch. Základom a opodstatnením tohto úsilia je voľný pohyb osôb v rámci EÚ.V tejto súvislosti neexistujú žiadne kvalitatívne ukazovatele, ale nariadenia sa týkajú každého občana EÚ, ktorý sa z akéhokoľvek dôvodu pohybuje v rámci územia EÚ.Tento návrh je čisto koordinačným opatrením, ktoré sa môže prijať len na úrovni EÚ. Členské štáty sú aj naďalej zodpovedné za organizovanie a financovanie svojich vlastných systémov sociálneho zabezpečenia.Návrh je preto v súlade so zásadou subsidiarity.Zásada proporcionalityNávrh je v súlade so zásadou proporcionality z týchto dôvodov:Nariadenie (EHS) č. 883/2004 a nariadenie (ES) č. 987/2009 si vyžadujú túto formu opatrenia, pretože nariadenie môže byť zmenené a doplnené iba nariadením. Toto opatrenie sa nedotýka samotného systému koordinácie. Členské štáty sú aj naďalej výhradne zodpovedné za organizovanie a financovanie svojich vlastných systémov sociálneho zabezpečenia.Návrh uľahčuje členským štátom a ich inštitúciám koordinovať systémy sociálneho zabezpečenia a jeho cieľom je poskytnúť ochranu jednotlivcom, ktorí sa pohybujú v rámci EÚ, tým, že aktualizuje a zlepšuje určité ustanovenia nariadenia (ES) č. 883/2004 a nariadenia (ES) č. 987/2009 a niektoré prílohy k nariadeniu (ES) č. 883/2004. Tieto zmenené a doplnené ustanovenia vychádzajú predovšetkým z návrhov členských štátov, čo znamená, že akékoľvek prípadné finančné alebo administratívne zaťaženie je minimalizované a primerané uvedenému cieľu. Naopak, ak by nedošlo k aktualizácii nariadenia (ES) č. 883/2004 a nariadenia (ES) č. 987/2009, finančné a administratívne zaťaženie by bolo pravdepodobne väčšie, pretože ustanovenia by nezodpovedali meniacim sa potrebám členských štátov.Výber nástrojovNavrhované nástroje: nariadenie.Iné prostriedky by neboli primerané z týchto dôvodov:Neexistuje žiadna iná alternatíva, pretože nariadenie možno zmeniť a doplniť len nariadením.4. VPLYV NA ROZPOČETNávrh nemá žiadny vplyv na rozpočet EÚ.5. VOLITEĽNÉ PRVKYEurópsky hospodársky priestor a ŠvajčiarskoNavrhovaný predpis má význam pre Európsky hospodársky priestor a Švajčiarsko, a preto by mal byť rozšírený na Európsky hospodársky priestor a Švajčiarsko.Podrobné vysvetlenie návrhuČlánok 1Článok 1 sa týka zmien a doplnení nariadenia (ES) č. 883/2004.A. Zmena a doplnenie článku 91. Zmena a doplnenie článku 9 ods. 1V článku 9 by sa odkaz na článok 1 ods. 1 v článku 9 ods. 1 nariadenia (ES) č. 883/2004 mal považovať za odkaz na „článok 1 písm. l)“. Okrem toho by sa oznámenie o zmluvných ustanoveniach podľa druhého pododseku článku 1 písm. l) nariadenia (ES) č. 883/2004 malo podávať oddelene od vyhlásenia vykonaného v súlade s článkom 9 nariadenia (ES) č. 883/2004, ktorého je predpokladom.2. Zmena a doplnenie článku 9 ods. 2Článok 9 ods. 2 nariadenia (ES) č. 883/2004 by sa mal zmeniť a doplniť, aby bol v súlade s druhým pododsekom článku 71 ods. 2 nariadenia (ES) č. 883/2004.B. Zmena a doplnenie článku 12 ods. 1Navrhovanou zmenou a doplnením sa objasňuje, že vyslanú osobu nemožno nahradiť inou vyslanou osobou po tom, čo skončilo obdobie vyslania prvej osoby. Slovo „vyslaná“ bolo omylom vynechané.C. Zmena a doplnenie článku 13 ods. 1V súčasnom znení článku 13 ods. 1 sa podmienka výkonu „podstatnej časti“ činnosti nevzťahuje na prípady, kde osoba pracuje v dvoch alebo viacerých členských štátov pre rôzne podniky alebo zamestnávateľov. To nie je v súlade so zámerom dojednaným v Rade, a to najmä nie v prípade, keď je činnosť vykonávaná v členskom štáte bydliska relatívne malá. Účelom tejto zmeny a doplnenia je objasniť, že podmienka výkonu „podstatnej časti“ činnosti sa vzťahuje tiež na osobu, ktorá obvykle pracuje pre rôzne podniky alebo zamestnávateľov v dvoch alebo viacerých členských štátoch. V prípade, že podmienka „podstatnej časti“ činnosti nebola splnená v členskom štáte bydliska, uplatňujú sa právne predpisy toho členského štátu, na ktorého území sa nachádza registrované sídlo alebo miesto podnikania podniku(-ov) alebo zamestnávateľa(-ov). Ak nie je možné určiť jeden členský štát, na ktorom území sa nachádza registrované sídlo alebo miesto podnikania, napríklad v prípade, keď dvaja alebo viacero zamestnávateľov majú sídlo v dvoch rôznych členských štátoch iných ako členský štát bydliska, uplatňujú sa právne predpisy členského štátu bydliska. Cieľom zmeny a doplnenia je zamedziť obchádzaniu uplatniteľných právnych predpisov pri súčasnom dodržiavaní zásady zjednodušenia a praktickosti.D. Zmena a doplnenie článku 36 ods. 2aČlánok 36 ods. 2a nariadenia (ES) č. 883/2004 by sa mal zmeniť a doplniť, aby sa rozsah osobnej pôsobnosti uviedol do súladu s rozsahom osobnej pôsobnosti zvyšku kapitoly 2 hlavy III nariadenia (ES) č. 883/2004 a s tretím pododsekom článku 26 ods. 2 nariadenia (ES) č. 987/2009, ktorým sa upravuje podobná otázka v oblasti nemocenských dávok, materských dávok a rovnocenných dávok počas otcovskej dovolenky.E. Zmena a doplnenie článku 65 ods. 5Zmena a doplnenie sa týka prípadu, keď samostatne zárobkovo činná osoba bola poistená pre prípad nezamestnanosti v členskom štáte, v ktorom naposledy vykonávala činnosť, a následne sa po tom, čo sa stala nezamestnanou, vráti do členského štátu svojho bydliska, v ktorom neexistuje poistenie v nezamestnanosti pre samostatne zárobkovo činné osoby.V takom prípade nie je na rozdiel od prípadu zamestnaných osôb možný prevod povinnosti vyplácať dávky v nezamestnanosti z členského štátu, v ktorom osoba naposledy vykonávala činnosť, na členský štát bydliska, pretože právne predpisy členského štátu bydliska nepoznajú dávky v nezamestnanosti pre samostatne zárobkovo činné osoby. V súlade s účelom článku 65, ako bol potvrdený judikatúrou SDEÚ (pozri rozhodnutie SDEÚ týkajúce sa článku 71 nariadenia 1408/71, ktorý zodpovedá novému článku 65 nariadenia 883/2004, napr. vec C-454/93 Van Gestel [1995] ECR I-1707 avec 58/87 Rebmann [1988] ECR 3467), však majú osoby, na ktoré sa daný článok vzťahuje, právo vrátiť sa v prípade, že sa stanú nezamestnanými, do členského štátu ich bydliska a hľadať si tam prácu. Zmyslom tohto článku je to, že tieto osoby majú vďaka svojim úzkym väzbám v členskom štáte svojho bydliska najlepšie vyhliadky opätovne sa začleniť do trhu práce. Z tohto dôvodu nemá byť ich právo na sociálne dávky obmedzené, najmä pokiaľ sú tieto dávky protiplnením za nimi zaplatené príspevky (vec C-228/07 Petersen [2008] ECR I-6989). Okrem toho Európsky súd pre ľudské práva rozhodol, že na právo na dávky v nezamestnanosti súvisiace s platbami príspevkov do fondu poistenia v nezamestnanosti sa – ako právo na peňažné plnenie – vzťahuje ochrana podľa článku 1 protokolu č. 1 európskeho dohovoru (vec Gaygusuz v. Austria)F. Zmena a doplnenie článku 71 ods. 2Počas diskusií vyšla najavo potreba objasniť hlasovací postup správnej komisie. Navrhovaný hlasovací postup odráža nový vývoj zavedený Lisabonskou zmluvou, najmä novým článkom 48 ZFEÚ.Článok 2Článok 2 sa týka zmien a doplnení nariadenia (ES) č. 987/2009.A. Zmena a doplnenie článku 6 ods. 1Znenie tohto článku bolo prepracované, aby viac zodpovedalo tomu, čo bolo dohodnuté v Rade. V odseku 1 písm. b) je teraz jasne stanovené, že právne predpisy členského štátu bydliska nemožno používať dočasne, ak dotknutá osoba nevykonáva v členskom štáte bydliska žiadnu činnosť.B. Zmena a doplnenie článku 14 ods. 5Zmenou a doplnením sa objasňuje, že okrajové a pomocné činnosti, ktoré sú z časového hľadiska a z hľadiska hospodárskej návratnosti nevýznamné, sa pri určovaní uplatniteľných právnych predpisov podľa hlavy II nariadenia (ES) č. 883/2004 nezohľadňujú. Činnosti ako také majú aj naďalej význam pre uplatňovanie právnych predpisov v oblasti sociálneho zabezpečenia; ak okrajová činnosť zakladá účasť na sociálnom zabezpečení, odvody sa platia v členskom štáte príslušnom pre celkový príjem zo všetkých činností.Účel tejto zmeny a doplnenia je dvojaký:1) zjednodušiť súčasné predpisy zrušením rozlišovania medzi „súbežnými“ a „striedavými“ činnosťami a zvýšiť tak právnu istotu pre osoby, ktoré vykonávajú skutočnú a efektívnu činnosť v jednom členskom štáte a súbežne len okrajovú činnosť v inom členskom štáte a2) vyhnúť sa možnému zneužívaniu ustanovení o uplatniteľných právnych predpisoch v nariadení (ES) č. 883/2004.c. Vloženie odseku 5a do článku 14Touto zmenou a doplnením sa zabezpečí, aby sa pojem „registrované sídlo alebo miesto podnikania“ používal v súlade s judikatúrou SDEÚ a inými nariadeniami EÚ. Táto zmena a doplnenia slúžia ako základný kameň pre ďalšie prvky, ktoré vymedzí správna komisia.Za „registrované sídlo alebo miesto podnikania“ sa v prípade členov leteckej posádky považuje „domáca základňa“. Pojem „domáca základňa“ je v tomto odvetví uznávaný a používaný a bol už vymedzený v nariadení (EHS) č. 3922/91, čo zjednodušuje a odôvodňuje jeho používanie v oblasti koordinácie systémov sociálneho zabezpečenia. Odkaz na „domácu základňu“ v prípade členov leteckej posádky nemá vplyv na zásadu, že na určenie uplatniteľných právnych predpisov na základe hlavy II nariadenia (ES) č. 883/2004 má byť prípad každého člena posádky posudzovaný samostatne a na základe objektívnych informácií.D. Zmena a doplnenie článku 15 ods. 1Touto zmenou a doplnením sa uvádza znenie tohto článku do súladu s konečnou dohodou v druhom čítaní v Európskom parlamente v rámci spolurozhodovacieho postupu pri prijímaní nariadenia (ES) č. 987/2009 o informovaní dotknutej osoby v prípadoch vyslania o uplatniteľných právnych predpisoch.E. Zmena a doplnenie článku 54 ods. 2Touto zmenou a doplnením sa opravuje chyba, ku ktorej došlo pri jazykovej kontrole v Rade, a prinavracia ustanoveniu pôvodný význam.F. Vloženie ods. 7 do článku 55Vkladá sa nový odsek, ktorého cieľom je, aby sa postup pri vývoze dávok analogicky používal aj v prípade, na ktorý sa vzťahuje nové ustanovenie článku 65 ods. 5 písm. b) nariadenia (ES) č. 883/2004, s výnimkou ustanovenia týkajúceho sa časového obmedzenia nároku uvedeného v článku 65 ods. 1 písm. c) nariadenia (ES) č. 987/2009.G. Zmena a doplnenie článku 56 ods. 2Znenie je potrebné zmeniť a doplniť, aby sa vzťahovalo aj na prípady, kedy sa osoba, na ktorú sa vzťahuje nový článok 65 ods. 5 písm. b) nariadenia (ES) č. 883/2004, dodatočne registruje aj na úrade práce v štáte, v ktorom naposledy vykonávala činnosť.V takom prípade by mali mať prednosť povinnosti a činnosti súvisiace s hľadaním zamestnania zo strany nezamestnanej osoby v štáte, v ktorom naposledy vykonávala činnosť, keďže dotknutej osobe poskytuje dávky tento štát. Novým znením sa dáva prednosť povinnostiam a činnostiam súvisiacim s hľadaním zamestnania v štáte, ktorý poskytuje dávky, a vylučuje sa negatívny vplyv, ktorý by malo ich nesplnenie v inom členskom štáte.PrílohaA. Zmena a doplnenie prílohy X k nariadeniu (ES) č. 883/2004V prílohe X sa nachádza zoznam osobitných nepríspevkových peňažných dávok. V oddiele „HOLANDSKO“ sa zákon o pomoci pri zdravotnom postihnutí mladistvých z 24. apríla 1997 (Wajong) nahradí predpisom „Zákon o podpore pri práci a zamestnaní pre mladé zdravotne postihnuté osoby“ (Wet Wajong).Ako tomu bolo aj v prípade predchádzajúceho zákona, nový zákon stanovuje podporu príjmu pre mladé zdravotne postihnuté osoby, ktoré majú z dôvodu zdravotného postihnutia obmedzenú pracovnú schopnosť a ktorých príjem je nižší než zákonom stanovená minimálna mzda. Mladé zdravotne postihnuté osoby, ktoré spĺňajú určité podmienky, môžu poberať podporu príjmu na vyrovnanie ich príjmu až na úroveň zákonom stanovenej minimálnej mzdy v prípade, že ich príjem z pracovnej činnosti je nižší ako 75 % zákonom stanovenej minimálnej mzdy. Ochranu príjmu možno tiež priznať mladým zdravotne postihnutým osobám, ktoré študujú a potrebujú finančnú podporu, ako aj mladým osobám, ktoré nemôžu vôbec pracovať, t. j osobám, ktoré sú úplne a trvale neschopné pracovať.Správna komisia preskúmala tento nový údaj Holandska a podpora príjmu bola uznaná za osobitnú nepríspevkovú peňažnú dávku v zmysle článku 70 nariadenia (ES) č. 883/2004.V oddiele „SPOJENÉ KRÁĽOVSTVO“ sa pre Spojené kráľovstvo uvedie nová osobitná nepríspevková peňažná dávka, a to zamestnanecký a podporný príspevok vypočítavaný z príjmu (ESA(IR)).Hlavným účelom tohto príspevku je zabezpečiť príjem na úrovni životného minima vzhľadom na hospodársku a sociálnu situáciu v Spojenom kráľovstve. Zamestnanecký a podporný príspevok vypočítavaný z príjmu je určený osobám, ktorým sa vzhľadom na v minulosti odvedené príspevky alebo vzhľadom na ich finančnú situáciu nemôže vyplácať zamestnanecký a podporný príspevok alebo im je možné ho vyplácať len v nedostatočnej výške.Správna komisia uznala zamestnanecký a podporný príspevok vypočítavaný z príjmu za osobitnú nepríspevkovú peňažnú dávku v zmysle článku 70 nariadenia (ES) č. 883/2004, ktorý možno zaradiť do zoznamu v prílohe X k nariadeniu (ES) č. 883/2004.Zároveň sa v prílohe vypustí z oddielu „SPOJENÉ KRÁĽOVSTVO“ podpora k príjmu. Vznik nových dávok so zisťovaním príjmu (príspevok pre uchádzača o zamestnanie, zamestnanecký a podporný príspevok a štátny dôchodkový príspevok) pre osobitné rizikové skupiny má za následok to, že z podpory k príjmu sa stala obmedzená dávka životného minima, ktorá sa vypláca osobám so žiadnym alebo veľmi nízkym príjmom. Vzhľadom na to, že sociálna pomoc je vyňatá z pôsobnosti nariadenia (ES) č. 883/2004, podporu k príjmu je potrebné zo zoznamu vyradiť.B. Zmena a doplnenie prílohy XI k nariadeniu (ES) č. 883/20041. Zmena a doplnenie oddielu „HOLANDSKO“Údaj v ods. 1 písm. h) rozširuje právo na poskytovanie vecných dávok počas pobytu v Holandsku dôchodcom a ich rodinným príslušníkom, ktorí sú poistení podľa právnych predpisov iného členského štátu, a poskytuje dôchodcom a ich rodinným príslušníkom dodatočné výhody v oblasti nemocenských dávok.Odsek 1 písm. g) možno vypustiť, pretože refundácia pri nepoberaní dávok bola nahradená zavedením povinnej spoluúčasti do holandského systému zdravotného poistenia.Ostatné zmeny v prílohe XI sa týkajú jazykových úprav s cieľom zabezpečiť konzistenciu v odkazoch na holandské právne predpisy.2010/0380 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004(Text s významom pre EHP a pre Švajčiarsko)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 48,so zreteľom na návrh Európskej komisie,po predložení návrhu legislatívneho aktu parlamentom jednotlivých štátov,so zreteľom na stanovisko Európskeho hospodárskeho a sociálneho výboru[1],konajúc v súlade s riadnym legislatívnym postupom,keďže:1.  Nariadenie (ES) č. 883/2004 a nariadenie (ES) č. 987/2009 je potrebné upraviť, aby sa zohľadnili právne zmeny v niektorých členských štátoch a zabezpečila právna istota zainteresovaných strán.2.  Správna komisia pre koordináciu systémov sociálneho zabezpečenia predložila príslušné návrhy týkajúce sa koordinácie systémov sociálneho zabezpečenia, ktorých cieľom je zlepšiť a modernizovať acquis . Odsúhlasené návrhy boli začlenené do textu tohto nariadenia.3.  Na koordináciu systémov sociálneho zabezpečenia môžu mať vplyv zmeny spoločenskej reality. S cieľom reagovať na tieto zmeny sa navrhujú zmeny v oblasti určovania uplatniteľných právnych predpisov a dávok v nezamestnanosti.4.  Malo by byť objasnené, že v prípade, že osoba pracuje v dvoch alebo viacerých členských štátoch, podmienka výkonu „podstatnej časti činnosti“ v zmysle článku 13 ods. 1 nariadenia (ES) č. 883/2004 sa vzťahuje aj na osoby pracujúce pre rôzne podniky alebo zamestnávateľov.5.  Rôznorodosť a vývoj podmienok, za ktorých sa vykonávajú profesionálne činnosti, si vyžadujú zohľadňovať situáciu vysoko mobilných pracovníkov. Nové štruktúry ponuky práce je možné pozorovať okrem iného v odvetví leteckej dopravy. Vytvárať prepojenie medzi právnymi predpismi uplatniteľnými na členov leteckej posádky a členským štátom, v ktorom sa nachádza registrované sídlo alebo miesto podnikania podniku alebo zamestnávateľa, u ktorých sú zamestnaní, je účinné len vtedy, ak existuje dostatočne blízke spojenie s registrovaným sídlom alebo miestom podnikania. V prípade členov leteckej posádky sa na účely uplatňovania nariadenia (ES) č. 883/2004 považuje za vhodné považovať pojem „domáca základňa“ za bližšie vymedzenie pojmu „registrované sídlo alebo miesto podnikania“.6.  Článok 65 ods. 5 nariadenia (ES) č. 883/2004 by sa mal zmeniť a doplniť s cieľom zabezpečiť, aby samostatne zárobkovo činné osoby poberali dávky v súlade s právnymi predpismi príslušného členského štátu a aby sa im pri návrate do členského štátu bydliska poskytli najlepšie vyhliadky na opätovné začlenenie do jeho trhu práce.7.  Nariadenie (ES) č. 883/2004 a nariadenie (ES) č. 987/2009 by sa preto mali zodpovedajúcim spôsobom zmeniť a doplniť,PRIJALI TOTO NARIADENIE:Článok 1Nariadenie (ES) č. 883/2004 sa mení a dopĺňa takto:8.  V článku 9 ods. 1 sa prvá veta nahrádza takto:„1. Členské štáty písomne oznámia Komisii Európskych spoločenstiev vyhlásenia vykonané v súlade s článkom 1 ods. 1, právne predpisy a systémy uvedené v článku 3, uzavreté dohovory uvedené v článku 8 ods. 2 a minimálne dávky uvedené v článku 58 ako aj významné zmeny a doplnenia vykonané následne.“9.  V článku 9 sa odsek 2 nahrádza takto:„2. Tieto oznámenia sa predkladajú Európskej komisii každý rok a náležite sa uverejňujú.“10.  V článku 12 sa odsek 1 nahrádza takto:„1. Osoba, ktorá ako zamestnanec vykonáva v členskom štáte činnosť v mene zamestnávateľa, ktorý tam zvyčajne vykonáva svoju činnosť, a ktorá je týmto zamestnávateľom vyslaná do iného členského štátu, aby tam vykonávala prácu v mene tohto zamestnávateľa, naďalej podlieha právnym predpisom prvého členského štátu za predpokladu, že predpokladané obdobie trvania takejto práce nepresahuje 24 mesiacov a že táto osoba tam nie je vyslaná s cieľom nahradiť inú vyslanú osobu.“11.  V článku 13 sa odsek 1 nahrádza takto:„1. Osoba, ktorá ako zamestnanec zvyčajne vykonáva prácu v dvoch alebo viacerých členských štátoch, podlieha:a) právnym predpisom členského štátu bydliska, ak podstatnú časť svojej činnosti vykonáva v tomto členskom štáte, alebob) ak nevykonáva podstatnú časť svojej činnosti v členskom štáte bydliska:i) právnym predpisom členského štátu, v ktorom sa nachádza registrované sídlo alebo miesto podnikania podniku alebo zamestnávateľa, ak je zamestnaná v jednom podniku alebo u jedného zamestnávateľa, aleboii) právnym predpisom členského štátu, v ktorom sa nachádza registrované sídlo alebo miesto podnikania podniku alebo zamestnávateľa, pričom nejde o členský štát jej bydliska, ak je zamestnaná v dvoch alebo viacerých podnikoch alebo u dvoch alebo viacerých zamestnávateľov a aspoň jeden z týchto podnikov má registrované sídlo alebo miesto podnikania v jednom členskom štáte, ktorý nie je členským štátom jej bydliska, aleboiii) právnym predpisom členského štátu bydliska, ak je zamestnaná v dvoch alebo viacerých podnikoch alebo u dvoch alebo viacerých zamestnávateľov, ktorí majú registrované sídlo alebo miesto podnikania v rôznych členských štátoch, ktoré nie sú členským štátom jej bydliska.“12.  Článok 36 sa odsek 2a nahrádza takto:„2a. Príslušná inštitúcia nemôže odmietnuť vydanie oprávnenia ustanoveného v článku 20 ods. 1 poistenej osobe, ktorá utrpela pracovný úraz alebo u ktorej vznikla choroba z povolania a ktorá má nárok na dávky od tejto inštitúcie, ak jej v členskom štáte, v ktorom má bydlisko, nemôže byť poskytnutá liečba zodpovedajúca jej stavu v časovej lehote, ktorá je lekársky prijateľná pri zohľadnení jej súčasného zdravotného stavu a pravdepodobného vývoja jej ochorenia.“13.  V článku 65 sa odsek 5 nahrádza takto:„5.14.  Ak nie je v písm. b) stanovené inak, nezamestnaná osoba uvedená v prvej a druhej vete odseku 2 poberá dávky v súlade s právnymi predpismi členského štátu bydliska, ako keby sa na ňu tieto právne predpisy vzťahovali počas jej poslednej činnosti, ktorú vykonávala ako zamestnanec alebo samostatne zárobkovo činná osoba. Tieto dávky poskytuje inštitúcia miesta bydliska.15.  Ak právne predpisy členského štátu bydliska nestanovujú poistenie samostatne zárobkovo činných osôb pre prípad nezamestnanosti, nezamestnaná osoba uvedená v prvej a druhej vete odseku 2, ktorá bola poistená pre prípad nezamestnanosti v členskom štáte, v ktorom vykonávala naposledy činnosť ako samostatne zárobkovo činná osoba, poberá dávky v súlade s právnymi predpismi tohto členského štátu.16.  Pracovník, ktorý nie je cezhraničným pracovníkom a ktorý poberal dávky na náklady príslušnej inštitúcie členského štátu, ktorého právnym predpisom podliehal naposledy, však po svojom návrate do členského štátu bydliska poberá najprv dávky v súlade s článkom 64, pričom poberanie dávok podľa písm. a) sa mu pozastavuje počas obdobia, v priebehu ktorého poberá dávky podľa právnych predpisov, ktoré sa na neho vzťahovali naposledy.“17.  V článku 71 sa odsek 2 nahrádza takto:„2. Pravidlá správnej komisie sa vypracujú na základe vzájomnej dohody medzi jej členmi.Vo všetkých ostatných prípadoch sa správna komisia uznáša kvalifikovanou väčšinou stanovenou v zmluvách.Rozhodnutia o otázkach výkladu uvedené v článku 72 písm. a) sa náležite uverejňujú.“18.  Prílohy X a XI sa menia a dopĺňajú v súlade s prílohou k tomuto nariadeniu. Článok 2Nariadenie (ES) č. 987/2009 sa mení a dopĺňa takto:1. Článok 6 ods. 1 sa mení a dopĺňa takto:a) písmeno b) sa nahrádza takto:„b) právne predpisy členského štátu bydliska, ak dotknutá osoba vykonáva zamestnanie alebo samostatne zárobkovú činnosť v dvoch alebo viacerých členských štátoch a ak vykonáva časť svojej činnosti alebo činností v tomto členskom štáte alebo ak dotknutá osoba nie je zamestnaná ani nevykonáva samostatne zárobkovú činnosť;“b) písmeno c) sa nahrádza takto:„c) v ostatných prípadoch právne predpisy členského štátu, o ktorých uplatňovanie sa požiadalo najskôr, ak osoba vykonáva činnosť alebo činnosti v dvoch alebo viacerých členských štátoch.“2. V článku 14 sa odsek 5 nahrádza takto:„5. Na účely uplatňovania článku 13 ods. 1 základného nariadenia sa osobou, ktorá „zvyčajne vykonáva činnosť ako samostatne zárobkovo činná osoba v dvoch alebo viacerých členských štátoch“, rozumie osoba, ktorá vykonáva súbežne alebo striedavo jednu alebo viacero oddelených činností, s výnimkou okrajových činností, pre ten istý podnik alebo toho istého zamestnávateľa alebo pre rôzne podniky alebo rôznych zamestnávateľov.“3. Do článku 14 sa vkladá tento odsek 5a:„5a. Na účely uplatňovania hlavy II základného nariadenia sa pod pojmom „registrované sídlo alebo miesto podnikania“ rozumie registrované sídlo alebo miesto podnikania, v ktorom sa prijímajú zásadné rozhodnutia podniku a vykonávajú funkcie jeho ústrednej správy.V prípade členov leteckej posádky poskytujúcich služby v oblasti osobnej leteckej dopravy alebo prepravy tovaru sa pod pojmom „registrované sídlo alebo miesto podnikania“ definovaným v hlave II základného nariadenia rozumie „domáca základňa“ definovaná v prílohe III k nariadeniu Rady (EHS) č. 3922/91[2] o harmonizácii technických požiadaviek a správnych postupov v oblasti civilného letectva.“4. V článku 15 ods. 1 sa druhá veta nahrádza takto:„Táto inštitúcia vydá dotknutej osobe potvrdenie uvedené v článku 19 ods. 2 vykonávacieho nariadenia a bezodkladne sprostredkuje inštitúcii, ktorú určil príslušný orgán členského štátu, v ktorom sa činnosť vykonáva, informácie o právnych predpisoch uplatniteľných na dotknutú osobu v súlade s článkom 11 ods. 3 písm. b) alebo článkom 12 základného nariadenia.“5. V článku 54 sa odsek 2 nahrádza takto:„2. Na účely uplatňovania článku 62 ods. 3 základného nariadenia príslušná inštitúcia členského štátu, ktorého právne predpisy sa na dotknutú osobu vzťahovali, pokiaľ ide o činnosť, ktorú dotknutá osoba naposledy vykonávala ako zamestnanec alebo samostatne zárobkovo činná osoba, na požiadanie bezodkladne poskytne inštitúcii miesta bydliska všetky údaje potrebné na výpočet dávok v nezamestnanosti, ktoré môže získať v členskom štáte, v ktorom sa nachádza, najmä výšku mzdy alebo príjmu zo zárobkovej činnosti.“6. Do článku 55 sa vkladá tento odsek 7:„7. Odseky 1 až 6 sa analogicky uplatňujú na osoby uvedené v článku 65 ods. 5 písm. b) základného nariadenia, s výnimkou odseku 1 písm. c) tohto článku.“7. V článku 56 sa odsek 2 nahrádza takto:„2. Ak sa podľa právnych predpisov uplatniteľných v dotknutých členských štátoch požaduje splnenie určitých povinností a/alebo vykonávanie činností predstavujúcich hľadanie zamestnania zo strany nezamestnanej osoby, majú prednosť povinnosti a/alebo vykonávanie činností predstavujúcich hľadanie zamestnania zo strany nezamestnanej osoby, v členskom štáte, ktorý poskytuje dávky.Skutočnosť, že si nezamestnaná osoba nesplnila všetky povinnosti a/alebo si nehľadala zamestnanie v členskom štáte, ktorý neposkytuje dávky, nemá vplyv na dávky priznané v inom členskom štáte.“Článok 3Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V […]Za Európsky parlament Za Radupredseda predsedaPRÍLOHAPrílohy X a XI k nariadeniu (ES) č. 883/2004 sa menia a dopĺňajú takto:1. Príloha X sa mení a dopĺňa takto:a) V oddiele „HOLANDSKO“ sa písm. a) nahrádza takto:„a) Zákon o podpore pri práci a zamestnaní pre mladé zdravotne postihnuté osoby“ (Wet Wajong)“.b) V oddiele „SPOJENÉ KRÁĽOVSTVO“i) sa vypúšťa písmeno c);ii) sa vkladá toto písmeno e):„e) Zamestnanecký a podporný príspevok vypočítavaný z príjmu (Employment and Support Allowance Income-related – Welfare Reform Act 2007 and Welfare Reform Act (Northern Ireland) 2007).“2. Príloha XI sa mení a dopĺňa takto:Oddiel „HOLANDSKO“ sa mení a dopĺňa takto:i) v ods. „1. Zdravotné poistenie“ sa vypúšťa písmeno g);ii) vkladá sa toto písmeno h):„h) Na účely článku 18 ods. 1 tohto nariadenia majú osoby uvedené v ods. 1 písm. a) bode ii) tejto prílohy, ktoré sa dočasne zdržiavajú v Holandsku, so zreteľom na článok 11 ods. 1, 2 a 3 a na článok 19 ods. 1 zákona o zdravotnom poistení Zorgverzekeringswet nárok na vecné dávky zo strany inštitúcie miesta pobytu v súlade s prístupom uplatňovaným voči poisteným osobám v Holandsku ako aj na vecné dávky poskytované podľa všeobecného zákona o osobitných nákladoch na zdravotnú starostlivosť Algemene Wet Bijzondere Ziektekosten.“;iii) v ods. 2 sa slová „holandského zákona o všeobecnom starobnom poistení“ nahrádzajú slovami „všeobecného zákona o starobnom dôchodku“;iv) v ods. 2 písm. b) sa slová „podľa týchto právnych predpisov“ nahrádzajú slovami „podľa uvedených právnych predpisov“;v) v ods. 2 písm. g) sa slová „holandského všeobecného zákona o pozostalých“ nahrádzajú slovami „všeobecného zákona o pozostalých príbuzných“;vi) v ods. 3 sa slová „holandského všeobecného zákona o poistení pre pozostalé závislé osoby“ nahrádzajú slovami „všeobecného zákona o pozostalých príbuzných“;vii) v ods. 3 písm. d) sa slová „podľa týchto právnych predpisov“ nahrádzajú slovami „podľa uvedených právnych predpisov“;viii) v ods. 4 písm. a) bode i) prvej zarážke sa slová „zákone o práceneschopnosti“ nahrádzajú slovami „zákone o invalidnom poistení“;ix) v ods. 4 písm. a) bode ii) sa slová „zákone o práceneschopnosti samostatne zárobkovo činných osôb“ nahrádzajú slovami „zákone o poistení samostatne zárobkovo činných osôb pre prípad pracovnej neschopnosti“.[1] Ú. v. EÚ C , , s. .[2] Ú. v. ES L 373, 31.12.1991, s. 4.


title: Proposal for a REGULATION OF THE EUROPEAN PARLIAMENT AND OF THE COUNCIL on the prevention and correction of macroeconomic imbalances

text:
|

52010PC0527

	Brusel, 29.9.2010KOM(2010) 527 v konečnom znení2010/0281 (COD)NávrhNARIADENIE EURÓPSKEHO PARLAMENTU A RADYo prevencii a náprave makroekonomických nerovnováhDÔVODOVÁ SPRÁVA1. KONTEXT NÁVRHUUkázalo sa, že vznik rozsiahlych makroekonomických nerovnováh vrátane hlbokých a trvalých rozdielov v trendoch konkurencieschopnosti Európsku úniu a najmä euro po nástupe krízy veľmi poškodil. Nízke náklady na financovanie v období pred krízou viedli k nesprávnemu rozdeľovaniu zdrojov, ktoré sa často prideľovali na menej produktívne využitie, čo v niektorých členských štátoch vyústilo do neudržateľnej miery spotreby, vzniku bublín na trhu s bývaním a hromadenia vonkajších a vnútorných dlhov. Preto je dôležité vypracovať nový štruktúrovaný postup na prevenciu a nápravu nepriaznivých makroekonomických nerovnováh v každom členskom štáte.Komisia vo svojom oznámení a správe s názvom EMU@10: úspechy a výzvy po 10 rokoch existencie hospodárskej a menovej únie[1] navrhla rozsiahly politický program s cieľom zlepšiť fungovanie HMÚ. Zdôraznila najmä potrebu rozšíriť hospodársky dohľad s cieľom odhaliť a vyriešiť makroekonomické nerovnováhy už v ranej fáze. Rozšírený dohľad pokladá za mimoriadne potrebný pri vonkajšej konkurencieschopnosti a salde bežných účtov, kde sa od zavedenia eura prejavujú významné rozdiely medzi členskými štátmi. V záujme vyriešenia uvedených problémov sa v júli 2008 Euroskupina dohodla iniciovať pravidelné preskúmanie vývoja konkurencieschopnosti v eurozóne, ktorý bol prospešný.Program Európa 2020 ustanovuje ambicióznu a ucelenú stratégiu smerujúcu k bezproblémovému a udržateľnému rastu hospodárstva EÚ. V súvislosti s krízou prináša nový dôraz na riešenie európskych slabých stránok dohľadu nad makrofinančnými a štrukturálnymi problémami. So zreteľom na hlbokú hospodársku a finančnú previazanosť v rámci eurozóny a jej vplyv na jednotnú menu požaduje stratégia Európa 2020 vytvorenie osobitného politického rámca pre eurozónu s cieľom riešiť širšie makroekonomické nerovnováhy[2]. Z tohto hľadiska je nevyhnutný mechanizmus zakotvený v právnych predpisoch, ktorý by slúžil na monitorovanie zdrojov makroekonomických nerovnováh a v prípade nutnosti by zaistil vhodné nápravné opatrenia. Nevyhnutné prepojenie medzi preventívnymi a nápravnými opatreniami je kľúčové v záujme prevencie bolestivých hospodárskych úprav, keď sa nerovnováhy vymknú z kontroly.2. Výsledky konzultácií so zúčastnenými stranamiEurópska komisia v súvislosti s krízou nebývalých rozmerov a po prijatí naliehavých opatrení určených na riešenie bezprostredných potrieb rýchlo zareagovala a pripravila ambiciózny, ale realistický reformný program. Komisia program predstavila formou dvoch oznámení Európskemu parlamentu a Rade vydaných 12. mája a 30. júna 2010. Tým, že si ako komunikačný prostriedok zvolila verejné právne dokumenty, chcela vyjadriť svoju povinnosť viesť dialóg s členskými štátmi, Európskym parlamentom a ostatnými zúčastnenými stranami a zároveň predložiť praktické návrhy opatrenia.V oznámení z 12. mája 2010 Komisia ustanovila viacpilierový prístup na posilnenie koordinácie hospodárskych politík. V oznámení sa zdôrazňuje plné využívanie nástrojov dohľadu ustanovených v zmluve. V prípade potreby by sa existujúce nástroje mali pozmeniť a doplniť. Oznámenie vyzýva na dôslednejšie dodržiavanie Paktu o stabilite a raste a na rozšírenie hospodárskeho dohľadu. Na tento účel sa v oznámení navrhuje zavedenie tzv. „európskeho semestra“ pre koordináciu hospodárskej politiky, ktorý by členským štátom umožnil využiť výhody včasnej koordinácie na európskej úrovni. Nakoniec sa v oznámení ustanovujú zásady, ktoré by mali položiť základ stabilného rámca na zvládnutie krízy v členských štátoch eurozóny. Väčšina návrhov sa týka EÚ ako celku, problémy eurozóny sa budú riešiť na základe náročnejších pravidiel.Medzitým sa zvýšilo napätie na finančných trhoch a mimoriadne zasadnutie Rady ECOFIN 9. mája 2010 na základe návrhu Komisie rozhodlo o zavedení európskeho stabilizačného mechanizmu a zhodlo sa na pevnom záväzku urýchliť v odôvodnených prípadoch fiškálnu konsolidáciu.Dňa 30. júna 2010 prijala Európska komisia aktualizované oznámenie, ktoré podrobnejšie vymedzilo zásady hospodárskeho dohľadu ustanovené v oznámení z 12. mája. Zameralo sa na otázky vykonávania a presadzovania. Zdôraznilo, že EÚ potrebuje prísnejší makroekonomický dohľad nad jednotlivými štátmi, ktorý bude zahŕňať všetky relevantné oblasti hospodárskej politiky. Makroekonomickým nerovnováham treba venovať pozornosť spoločne s fiškálnou politikou a reformami podporujúcimi rast v rámci stratégie Európa 2020. Rozšírený dohľad sa má ukotviť v koncepcii tzv. európskeho semestra a má ho sprevádzať súbor sankcií s cieľom zabrániť odchýlkam, ktoré by mohli ohroziť finančnú stabilitu EÚ a eurozóny. Na fiškálnej strane treba posilniť preventívne aj nápravné časti Paktu o stabilite a raste. Komisia takisto predstavila rozsiahly náčrt riešenia makroekonomických nerovnováh medzi členskými štátmi.Komisia prispela formou uvedených oznámení k činnosti pracovnej skupiny pre správu ekonomických záležitostí vedenej predsedom Európskej rady, ktorá sa zriadila na marcovom zasadnutí Rady Európy. Pracovná skupina označila nerovnováhu za osobitný problém najmä v prípade členov eurozóny. Skupina takisto poukázala na potrebu dôkladnejšieho sledovania makroekonomického vývoja podľa malého súboru kľúčových ukazovateľov, predovšetkým prostredníctvom mechanizmu varovania. Zhodla sa na tom, že makroekonomický dohľad musí fungovať súbežne s rozpočtovým dohľadom v rámci Paktu o stabilite a raste.Európska rada činnosť pracovnej skupiny podrobne sledovala. Prvé usmernenia sa uviedli v záveroch zasadnutia Európskej rady zo 17. júna, ktoré sa zhodlo na vypracovaní hodnotiacej tabuľky s cieľom včas zistiť neudržateľné alebo nebezpečné trendy. Závery Európskej rady zo 16. septembra 2010 uvítali vypracovanie nového rámca makroekonomického dohľadu na monitorovanie a včasnú nápravu neudržateľných rozdielov a nerovnováh konkurencieschopnosti.3. PRÁVNE PRVKY NÁVRHUPlnohodnotný mechanizmus prevencie a nápravy makroekonomických nerovnováh sa skladá z dvoch návrhov nariadení. Prvý návrh načrtáva postup pri nadmerných nerovnováhach a druhý sa zameriava na súvisiace opatrenia na presadzovanie. Oba návrhy sú postupne opísané v tejto dôvodovej správe.V prvom návrhu sa ustanovuje rámec na zistenie a riešenie makroekonomických nerovnováh vrátane trendov zhoršovania konkurencieschopnosti. Tým dopĺňa postup makroštrukturálneho dohľadu na úrovni jednotlivých členských štátov, ktorý ustanovuje stratégia Európa 2020.Postup pri riešení nadmerných nerovnováh je úplne novým prvkom procesu hospodárskeho dohľadu. Zahŕňa pravidelné posudzovanie rizík nerovnováh vrátane mechanizmu varovania, ako aj pravidlá, ktoré sú vypracované tak, aby umožnili nápravné opatrenia v prípade rozšírenia škodlivej makroekonomickej nerovnováhy za hranice fiškálnej politiky. Postup pri riešení nadmerných nerovnováh sa týka každého členského štátu.Dohľad sa začína mechanizmom varovania, ktorého cieľom je identifikovať členské štáty s potenciálne problematickou úrovňou makroekonomickej nerovnováhy. Mechanizmus varovania pozostáva z hodnotiacej tabuľky (článok 3) podporenej kritickou analýzou. Hodnotiaca tabuľka je transparentná, primerane jednoduchá a doplnená ekonomickým zdôvodnením. Na tento účel sa využíva súbor ukazovateľov, ktorým sa má zaistiť včasné odhalenie nerovnováhy vznikajúcej v jednotlivých súčastiach hospodárstva. Súbor ukazovateľov by mal byť dostatočne široký, aby obsiahol všetky možné prípady závažnej nerovnováhy a zaručil dostatočnú citlivosť v záujme včasného odhalenia nerovnováhy. Hodnotiaca tabuľka sa bude skladať z niekoľkých ukazovateľov pre každý členský štát.V záujme zvýšenia transparentnosti a zodpovednosti sa pre každý ukazovateľ stanovia a oznámia hraničné hodnoty varovaní. Pri niektorých ukazovateľoch budú hraničné hodnoty symetrické; zistia nadmerne vysokú, ako aj nadmerne nízku úroveň premennej. Treba však pamätať na to, že ukazovatele nemožno pokladať za politické ciele ani za politické nástroje. Napríklad deficit bežného účtu vo výške 3 % možno pokladať za prijateľný v konvergujúcom štáte so silnými investičnými potrebami, ale za neprijateľný v rozvinutejšom štáte s rýchlo starnúcim obyvateľstvom. Hraničné hodnoty treba teda chápať ako orientačné hodnoty usmerňujúce posudzovanie, ale nemali by sa vykladať mechanicky; mali by sa doplniť hospodárskym úsudkom a odborným posudkom zameraným na daný štát.Komisia vydá ukazovatele, z ktorých sa skladá hodnotiaca tabuľka, ich príslušné hodnoty a súvisiace východiskové metodiky v samostatnom dokumente s cieľom zaručiť úplnú transparentnosť fungovania mechanizmu varovania. Zloženie hodnotiacej tabuľky sa môže časom vyvíjať podľa meniacich sa hrozieb týkajúcich sa makroekonomickej stability alebo v súvislosti s pokrokom v dostupnosti údajov. Možné ukazovatele by sa pravdepodobne týkali vonkajších aj vnútorných ukazovateľov. Pri zisťovaní vonkajších nerovnováh by pomohlo meranie zahraničnohospodárskej pozície (napr. bežných účtov a zahraničného dlhu) a cenovej alebo nákladovej konkurencieschopnosti (napr. skutočných platných výmenných kurzov). Použitie vnútrohospodárskych ukazovateľov (napr. zadlženia súkromného a verejného sektora) možno odôvodniť tým, že vonkajšie nerovnováhy sú sprevádzané vnútrohospodárskou nerovnováhou. Monitorovanie vnútrohospodárskych ukazovateľov má aj vlastné zdôvodnenie na základe skutočnosti, že vnútrohospodárske nerovnováhy môžu mať dôsledky v iných členských štátoch, najmä v podobe škodlivého finančného vplyvu. Spolu by tieto ukazovatele obsiahli väčšinu z analytických potrieb na predbežné posudzovanie prípadných nerovnováh.Komisia bude pravidelne zverejňovať výsledky hodnotiacej tabuľky a pripojí svoju správu, ktorá objasní potenciálne protichodné signály rôznych ukazovateľov (článok 4). Komisia na základe všetkých dostupných informácií zostaví zoznam členských štátov, ktorým pravdepodobne hrozí riziko nerovnováh. Včasná diskusia na túto tému v rámci Rady a euroskupiny umožní Komisii získať príslušnú spätnú väzbu od členských štátov a zaistiť transparentnosť svojich úvah. Po týchto diskusiách Komisia uskutoční hĺbkové kontroly jednotlivých členských štátov, v ktorých mechanizmus varovania naznačuje možné nerovnováhy alebo ich riziko (článok 5). Hĺbková kontrola bude pozostávať z podrobného preskúmania základných problémov v určenom členskom štáte. Kontrolu možno podľa potreby uskutočniť v spojení s dozornou misiou do dotknutého štátu. Zohľadní sa každé varovanie alebo odporúčanie Európskeho výboru pre systémové riziká, ako aj politické zámery kontrolovaného členského štátu vyjadrené v stabilizačnom a konvergentnom programe a národnom programe reforiem. Táto hĺbková analýza vykonaná Komisiou môže mať tri rôzne výsledky, ako sa ustanovuje v článkoch 6 a 7.-  Ak sa makroekonomické nerovnováhy považujú za bezproblémové, Komisia navrhne neprijímať ďalšie kroky.-  Ak sa Komisia na základe hĺbkového prieskumu domnieva, že existujú makroekonomické nerovnováhy (alebo ich riziko), odporučí Rade, aby pre dotknutý členský štát v súlade s článkom 121 ods. 2 zmluvy prijala nevyhnutne potrebné preventívne odporúčania. Preventívne odporúčania môžu v súlade so širšími usmerneniami hospodárskej politiky a v závislosti od povahy nerovnováh reagovať na problémy z mnohých politických oblastí.-  Ak hĺbkový prieskum poukáže na závažné nerovnováhy alebo na nerovnováhy, ktoré ohrozujú správne fungovanie hospodárskej a menovej únie v konkrétnom členskom štáte, Rada môže na základe odporúčaní Komisie prijať odporúčania podľa článku 121 ods. 4 zmluvy, ktoré skonštatujú existenciu nadmernej nerovnováhy a odporučia dotknutému členskému štátu, aby v stanovenej lehote prijal nápravné opatrenia a predstavil svoje politické zámery v rámci plánu nápravných opatrení. Na členské štáty s nadmernými nerovnováhami sa bude v zmysle postupu pri nadmerných nerovnováhach vyvíjať stupňovaný vzájomný tlak. Tieto „odporúčania v rámci postupu pri nadmerných nerovnováhach“ by sa mali zverejniť. Mali by byť podrobnejšie a normatívnejšie než „preventívne“ odporúčania ustanovené v článku 6. V závislosti od povahy nerovnováhy by politické nariadenia mohli reagovať na fiškálne, mzdové, makroštrukturálne a makroprudenciálne politické aspekty pod kontrolou štátnych orgánov.Po začatí postupu pri nadmerných nerovnováhach bude dotknutý členský štát povinný v stanovenom termíne prijať plán nápravných opatrení, ako sa ustanovuje v článku 8, s cieľom stanoviť plán realizácie vykonávacích politických opatrení. Plán nápravných opatrení by potvrdil odhodlanie dotknutého členského štátu pracovať na vyriešení svojej nerovnováhy. Do dvoch mesiacov od predloženia plánu nápravných opatrení a na základe správy Komisie posúdi plán nápravných opatrení Rada. Ak ho Rada bude pokladať za postačujúci, na základe návrhu Komisie prijme stanovisko, ktorým plán schváli. Ak sa opatrenia prijaté alebo predpokladané v pláne nápravných opatrení alebo harmonogram ich realizácie pokladajú z hľadiska uplatnení odporúčaní za nedostatočné, Rada na základe návrhu Komisie vyzve členský štát, aby plán nápravných opatrení v novej lehote zmenil a doplnil. Pružnosť zakotvená v postupe umožní Rade stanoviť pri vydaní odporúčaní v rámci postupu pri nadmerných nerovnováhach vhodnú lehotu a zohľadniť rozsah a naliehavosť nerovnováh, ako aj schopnosť politík riešiť danú situáciu. Na rozdiel od fiškálnej politiky nie sú pri riešení problému nerovnováhy všetky politické nástroje pod priamou kontrolou vlád jednotlivých členských štátov. Navyše nápravné politiky môžu mať v závislosti od povahy nerovnováh oneskorený vplyv. Napríklad v období desiatich rokov pred krízou v roku 2008 existovala v eurozóne trvalá divergencia konkurencieschopnosti a bilancií bežných účtov jej členských štátov. Náprava konkurencieschopnosti a vonkajších nerovnováh vyžaduje zásadné zmeny pomerných cien a nákladov a prerozdelenie dopytu a ponuky medzi neobchodovateľným sektorom a sektorom vývozu. Hospodárstva mnohých členských štátov eurozóny je formované relatívne rozsiahlymi obmedzeniami trhu práce a výrobkov, ktoré – bez príslušných reforiem – pravdepodobne predĺžia obdobie úprav. Vo všetkých prípadoch bude Komisia sledovať realizáciu nápravných opatrení dotknutými členskými štátmi, ktoré musia predkladať pravidelné správy o pokroku, ako sa ustanovuje v článku 9. Ak sa zmenia hospodárske okolnosti, odporúčania v rámci postupu pri nadmerných nerovnováhach sa môžu na základe odporúčaní Komisie zmeniť a doplniť.Rada podľa odporúčaní Komisie konštatuje, či dotknutý členský štát prijal alebo neprijal odporúčané nápravné opatrenia. Podmienky tohto posúdenia sú ustanovené v článku 10. Ak Rada rozhodne, že dotknutý členský štát prijal príslušné opatrenia, postup sa preruší. Prerušenie znamená, že členský štát dosahuje pri realizácii nápravného opatrenia uspokojivý pokrok. Z dôvodu možných dlhých lehôt medzi prijatím nápravného opatrenia a jeho praktickým účinkom by však účinné riešenie problému makroekonomickej nerovnováhy mohlo nejaký čas trvať. Kým sa postup pri nadmerných nerovnováhach účinne neukončí, dotknutý členský štát musí podávať pravidelné správy a podrobiť sa dohľadu.Nepretržité a úspešné nápravné opatrenia napokon pomôžu odstrániť nerovnováhu. Ako sa ustanovuje v článku 11, postup pri nadmerných nerovnováhach sa ukončí, keď Rada (na základe odporúčaní Komisie) dospeje k záveru, že v členskom štáte už nie je nadmerná nerovnováha.Ak dotknutý členský štát neprijme vhodné nápravné opatrenia, postup pri nadmerných nerovnováhach bude pokračovať. Rada by musela prijať revidované odporúčania s novým termínom – pravdepodobne kratším – na prijatie nápravných opatrení. V prípade členských štátov eurozóny povedie mechanizmus presadzovania až k sankciám opísaným v nariadení o opatreniach na presadenie nápravných opatrení pri nadmerných makroekonomických nerovnováhach v eurozóne. Okrem toho by sa nedostatočné dodržiavanie odporúčaní v rámci dohľadu nad nerovnováhami mohlo pri posudzovaní fiškálneho stavu podľa Paktu o stabilite a raste pokladať za priťažujúcu okolnosť, a mohlo by tak dochádzať k posilneniu súčinnosti medzi jednotlivými formami politík na úrovni presadzovania.Druhý návrh nariadenia sa týka presadzovania opatrení na nápravu nadmerných makroekonomických nerovnováh. Dopĺňa nariadenie o postupe pri nadmerných nerovnováhach a zameriava sa na členské štáty eurozóny. Spresňuje, že ak členský štát opakovane nepostupuje podľa odporúčaní Rady na riešenie nadmerných makroekonomických nerovnováh, bude musieť uhradiť ročnú pokutu, kým Rada neskonštatuje, že sa vykonali nápravné opatrenia. Opakované nesplnenie odporúčaní sa vymedzuje ako nesplnenie odporúčaní Rady v novej lehote stanovenej v súlade s článkom 10 ods. 4 nariadenia (...). Členský štát bude musieť okrem toho uhradiť ročnú pokutu, ak Rade a Komisii opakovane nepredloží plán nápravných opatrení, ktoré budú postačujúce na realizáciu odporúčaní Rady. V tomto prípade sa opakované neplnenie vymedzuje ako nepredloženie dostatočného plánu nápravných opatrení v novej lehote stanovenej v súlade s článkom 8 ods. 2 nariadenia (...). Ročná pokuta bude pre členské štáty nutne motivovať, aby sa zaoberal odporúčaniami alebo pripravil dostatočný plán nápravných opatrení dokonca aj po uhradení prvej pokuty.V záujme rovnakého zaobchádzania so všetkými členskými štátmi by pokuta mala byť rovnaká pre všetky členské štáty eurozóny, a to vo výške 0,1 % HDP dotknutého členského štátu za predchádzajúci rok. Komisia spravidla navrhne maximálnu stanovenú výšku pokuty a tento návrh sa bude považovať za prijatý, okrem prípadov, keď Rada do desiatich dní odo dňa prijatia návrhu Komisie prijme kvalifikovanou väčšinou opačné rozhodnutie. Rada môže návrh Komisie jednomyseľne zmeniť a doplniť v súlade s článkom 293 ods. 1 zmluvy.Rada môže na základe návrhu Komisie rozhodnúť o zrušení alebo znížení pokuty. Komisia môže na tento účel predložiť návrh po posúdení zdôvodnenej žiadosti členského štátu, čím sa prenesie dôkazné bremeno súvisiace s uvalením sankcie. Okrem toho by Komisia mohla predložiť rovnaký návrh na základe mimoriadnych hospodárskych okolností, ako sa vymedzuje v Pakte o stabilite a raste (nariadenie č. 1467/97).Rozhodnutia Rady týkajúce sa týchto pokút budú prijímať len členovia zastupujúci členské štáty, ktorých menou je euro. Hlas člena Rady, ktorý zastupuje členský štát dotknutý rozhodnutiami, sa nezohľadní.Pokuty, ktoré sa ustanovujú v tomto návrhu nariadenia, predstavujú ďalší príjem podľa článku 311 zmluvy. V súlade s praxou ustanovenou v nápravnej časti Paktu o stabilite a raste (nariadenie č. 1467/97) sa tento príjem rozdelí medzi členské štáty, ktorých menou je euro a ktorých sa netýka postup pri nadmernej nerovnováhe v zmysle nariadenia č. (...) ani postup pri nadmernom deficite v zmysle nariadenia (ES) č. 1467/1997, a to pomerne podľa ich podielu na celkovom HND oprávnených členských štátov.2010/0281 (COD)NávrhNARIADENIE EURÓPSKEHO PARLAMENTU A RADYo prevencii a náprave makroekonomických nerovnováhEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, najmä na článok 121 ods. 6,so zreteľom na návrh Európskej komisie,po predložení návrhu právneho predpisu jednotlivým parlamentom členských štátov,so zreteľom na stanovisko Európskeho hospodárskeho a sociálneho výboru[3],konajúc v súlade s bežným legislatívny postupom,keďže:1.  Koordinácia hospodárskych politík členských štátov Európskej únie, ako sa stanovuje v zmluve, by mala zahŕňať dodržiavanie hlavných zásad, medzi ktoré by mali patriť stabilné ceny, zdravé verejné financie a menové podmienky a udržateľná platobná bilancia.2.  Treba vychádzať zo skúseností získaných počas desaťročia fungovania hospodárskej a menovej únie.3.  Najmä dohľad nad hospodárskymi politikami členských štátov nad by sa mal rozšíriť nad rámec dohľadu nad rozpočtom s cieľom predchádzať nadmerným makroekonomickým nerovnováham a pomôcť postihnutým členským štátom vypracovať plány nápravy skôr, ako sa rozdiely pevne zakorenia. Rozšírenie rámca hospodárskeho dohľadu by malo prebiehať súčasne s prehĺbením fiškálneho dohľadu.4.  Je nevyhnutné podrobne legislatívne pripraviť postup, ktorý pomôže takéto nerovnováhy riešiť.5.  Viacstranný dohľad uvedený v článku 121 ods. 3 a ods. 4 zmluvy je vhodné doplniť konkrétnymi pravidlami zisťovania, prevencie a nápravy makroekonomických nerovnováh.6.  Tento postup by sa mal opierať o mechanizmus varovania na včasné odhalenie vznikajúcich makroekonomických nerovnováh. Mal by vychádzať z použitia orientačnej a transparentnej hodnotiacej tabuľky spojenej s ekonomickým úsudkom.7.  Tabuľka by mala pozostávať z obmedzeného súboru hospodárskych a finančných ukazovateľov relevantných pri zisťovaní makroekonomických nerovnováh s príslušnými orientačnými hraničnými hodnotami. Zloženie hodnotiacej tabuľky sa môže meniť – okrem iného – podľa meniacich sa hrozieb týkajúcich sa makroekonomickej stability alebo rozšírenia dostupnosti relevantných štatistických údajov.8.  Prekročenie jednej alebo niekoľkých orientačných hraničných hodnôt nemusí nevyhnutne znamenať, že vznikajú makroekonomické nerovnováhy, keďže hospodárska politika by mala zohľadňovať vzájomné prepojenie medzi makroekonomickými premennými. Ekonomický posudok by mal zaistiť, že všetky informácie sa dajú do súvislosti, bez ohľadu na to, či ide alebo nejde o informácie obsiahnuté v tejto tabuľke, a že sa stanú súčasťou súhrnnej analýzy.9.  Komisia by na základe postupu viacstranného dohľadu a mechanizmu varovania mala určiť členské štáty, ktoré by sa mali podrobiť hĺbkovému prieskumu. Hĺbkový prieskum by mal zahŕňať podrobnú analýzu zdrojov nerovnováhy v skúmanom členskom štáte. V prípade členských štátov, ktorých menou je euro, by sa mal prerokovať s Radou a euroskupinou.10.  Postup monitorovania a nápravy škodlivých makroekonomických nerovnováh s preventívnymi a nápravnými prvkami bude vyžadovať rozšírenie nástrojov dohľadu založené na nástrojoch používaných pri viacstrannom dohľade. Môžu to byť rozšírené dozorné misie Európskej komisie v členských štátoch a dodatočné správy členského štátu v prípade vážnych nerovnováh vrátane nerovnováh ohrozujúcich riadne fungovanie hospodárskej a menovej únie.11.  Pri posudzovaní nerovnováh by sa mala zohľadniť ich závažnosť, miera, do akej ich možno považovať za neudržateľné, ako aj potenciálne negatívne hospodárske a finančné vedľajšie následky pre ostatné členské štáty. Mala by sa takisto zohľadniť schopnosť úprav hospodárstva a záznamy o tom, ako dotknutý členský štát plnil predchádzajúce odporúčania vydané na základe tohto nariadenia a ďalšie odporúčania vydané podľa článku 121 zmluvy v rámci viacstranného dohľadu, predovšetkým treba brať zreteľ aj na široké usmernenia pre hospodárske politiky členských štátov a Európskej únie.12.  Ak sa zistia makroekonomické nerovnováhy, dotknutému členskému štátu by sa mali určiť odporúčania týkajúce sa vhodných politických opatrení. Politické opatrenie dotknutého členského štátu týkajúce sa nerovnováh by mali byť včasné a mali by využiť všetky dostupné politické nástroje pod kontrolou verejných orgánov. Opatrenia by mali byť prispôsobené konkrétnemu prostrediu a okolnostiam dotknutého členského štátu a mali by sa vzťahovať na hlavné oblasti hospodárskej politiky vrátane fiškálnej a mzdovej politiky, trhu práce, trhov výrobkov a služieb, ako aj reguláciu finančného sektora.13.  Včasné varovania a odporúčania Európskeho výboru pre systémové riziká určené členským štátom alebo Európskej únii sa týkajú rizík makrofinančnej povahy. Môžu takisto vyžadovať vhodné nadväzujúce opatrenia v kontexte dohľadu nad nerovnováhami.14.  Ak sa zistia závažné makroekonomické nerovnováhy vrátane nerovnováhy, ktorá ohrozuje riadne fungovanie hospodárskej a menovej únie, mal by sa začať postup pri nadmerných nerovnováhach, ktorý môže zahŕňať vydanie odporúčaní členskému štátu, rozšírenie požiadaviek na dohľad a monitorovanie a v prípade členských štátov, ktorých menou je euro, možnosť presadzovania v súlade s nariadením (EÚ) č. […/…][4], ak sa pretrváva neschopnosť prijať nápravné opatrenia.15.  Každý členský štát, v ktorom sa uplatňuje postup pri nadmerných nerovnováhach, by mal zostaviť plán nápravných opatrení obsahujúci podrobné informácie o politikách štátu určených na vykonanie odporúčaní Rady. Plán nápravných opatrení by mal obsahovať harmonogram vykonávania predpokladaných opatrení. Plán by mala schváliť Rada na základe správy Komisie.16.  Keďže členské štáty nedokážu dosiahnuť efektívny rámec zisťovania a prevencie makroekonomických nerovnováh z dôvodu vzájomných hlbokých obchodných a finančných prepojení a negatívnych vedľajších účinkov hospodárskych politík jednotlivých členských štátov na Európsku úniu a eurozónu ako celok a takýto rámec možno lepšie dosiahnuť na úrovni Únie, Európska únia môže prijať opatrenia v súlade so zásadou subsidiarity, ako sa uvádza v článku 5 Zmluvy o Európskej únii. V súlade so zásadou proporcionality ustanovenou v rovnakom článku nepresahuje toto nariadenie rámec krokov nevyhnutne potrebných na dosiahnutie uvedených cieľov,PRIJALI TOTO NARIADENIE:KAPITOLA I PREDMET ÚPRAVY A VYMEDZENIE POJMOVČLÁNOK 1 PREDMET ÚPRAVYToto nariadenie ustanovuje podrobné pravidlá zisťovania, prevencie a nápravy makroekonomických nerovnováh v rámci Európskej únie.Článok 2Vymedzenie pojmovNa účely tohto nariadenia:(a) „nerovnováhy“ znamenajú makroekonomický vývoj, ktorý nepriaznivo ovplyvňuje alebo by mohol nepriaznivo ovplyvniť riadne fungovanie hospodárstva členského štátu alebo hospodárskej a menovej únie alebo Únie ako celku;(b) „nadmerné nerovnováhy“ znamenajú vážne nerovnováhy vrátane nerovnováh, ktoré ohrozujú riadne fungovanie hospodárskej a menovej únie.KAPITOLA II ZISťOVANIE NEROVNOVÁHČLÁNOK 3 HODNOTIACA TABUľKA1. Európska komisia pripraví po porade s členskými štátmi orientačnú hodnotiacu tabuľku ako pomôcku na včasné zistenie a monitorovanie nerovnováh.2. Hodnotiaca tabuľka pozostáva zo súboru makroekonomických a makrofinančných ukazovateľov pre jednotlivé členské štáty. Komisia môže stanoviť orientačné nižšie alebo vyššie prahové hodnoty týchto ukazovateľov, ktoré budú slúžiť ako varovné úrovne. Hraničné hodnoty platné pre členské štáty, ktorých menou je euro, sa môžu líšiť od prahových hodnôt platných pre ostatné členské štáty.3. Zoznam ukazovateľov, ktoré sa majú zahrnúť do hodnotiacej tabuľky a prahových hodnôt pre ukazovatele, sa zverejní.4. Komisia pravidelne posudzuje vhodnosť hodnotiacej tabuľky vrátane zloženia ukazovateľov, stanovených prahových hodnôt a použitej metodiky a tabuľku prispôsobí, ak je to nevyhnutné v záujme zachovania či rozšírenia schopnosti zistiť vznikajúce nerovnováhy a monitorovať ich vývoj. Zmeny vykonané v podkladovej metodike a zložení hodnotiacej tabuľky a súvisiacich prahových hodnôt sa zverejnia.Článok 4Mechanizmus varovania1. Komisia aktualizuje hodnoty ukazovateľov v hodnotiacej tabuľke aspoň raz ročne pre každý členský štát. Aktualizovaná tabuľka sa zverejní.2. Zverejnenie aktualizovanej tabuľky je sprevádzaná správa Komisie, ktorá obsahuje hospodárske a finančné hodnotenie so zreteľom na pohyb ukazovateľov, pričom v prípade potreby vychádza z ďalších hospodárskych a finančných ukazovateľov relevantných pre zisťovanie nerovnováh. Správa takisto uvedie, či prekročenie nižších alebo vyšších prahových hodnôt v jednom alebo niekoľkých členských štátoch obsahuje náznak možného vzniku nerovnováh.3. Správa určí členské štáty, ktoré Komisia pokladá za postihnuté nerovnováhami alebo ktorým toto riziko hrozí.4. V rámci viacstranného dohľadu podľa článku 121 ods. 3 zmluvy Rada správu Komisie prerokuje a prijme k nej závery. Euroskupina správu prerokuje, pokiaľ sa priamo alebo nepriamo týka členských štátov, ktorých menou je euro.Článok 5Hĺbková prieskum1. Komisia na základe rokovaní v Rade a euroskupine podľa článku 4 ods. 4 pripraví hĺbkov ý prieskum v každom členskom štáte, ktorý považuje za postihnutý nerovnováhami alebo ktorému toto riziko hrozí. Toto posúdenie zahŕňa hodnotenie, či dotknutý členský štát postihli alebo nepostihli nerovnováhy a či ide o nadmerné nerovnováhy.2. Hĺbkový prieskum sa zverejní. Zohľadní najmä:(a) podľa potreby, či preskúmavaný členský štát prijal vhodné opatrenie v reakcii na odporúčania alebo výzvy Rady prijaté v súlade s článkami 121 a 126 zmluvy a článkami 6, 7, 8 a 10 tohto nariadenia;(b) politické zámery preskúmavaného členského štátu vyjadrené v stabilizačnom a konvergentnom programe a národnom programe reforiem;(c) všetky včasné varovania alebo odporúčania Európskeho výboru pre systémové riziká týkajúce sa preskúmavaného členského štátu.Článok 6Preventívne opatrenia1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nerovnováhy, informuje o tom Radu. Rada na základe odporúčaní Komisie môže dotknutému členskému štátu určiť nevyhnutne potrebné odporúčania v súlade s postupom stanoveným v článku 121 ods. 2 zmluvy.2. Rada informuje o svojich odporúčaniach Európsky parlament. Odporúčania Rady sa zverejnia.3. Rada uvedené odporúčania každý rok posúdi a môže ich podľa potreby zmeniť a doplniť v súlade s odsekom 1.KAPITOLA III POSTUP PRI NADMERNÝCH NEROVNOVÁHACHČLÁNOK 7 ZAčATIE POSTUPU PRI NADMERNÝCH NEROVNOVÁHACH1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nadmerné nerovnováhy, informuje o tom Radu.2. Rada môže na základe odporúčaní Komisie prijať odporúčania v súlade s článkom 121 ods. 4 zmluvy, v ktorých skonštatuje existenciu nadmerných nerovnováh a odporučí príslušnému členskému štátu, aby prijal nápravné opatrenia. Tieto odporúčania stanovia povahu nerovnováh a spresnia nápravné opatrenia, ktoré sa majú uskutočniť, ako lehotu, v ktorej musí príslušný členský štát nápravné opatrenia prijať. Rada môže podľa článku 121 ods. 4 zmluvy svoje odporúčania zverejniť.Článok 8Plán nápravných opatrení1. Každý členský štát, v ktorom sa začne postup pri nadmerných nerovnováhach, predloží Rade a Komisii plán nápravných opatrení v lehote stanovenej v odporúčaniach v súlade s článkom 7. Plán nápravných opatrení ustanoví osobitné a konkrétne politické opatrenia, ktoré dotknutý členský štát vykonal alebo má v úmysle vykonať, a zahŕňa harmonogram ich vykonania.2. Do dvoch mesiacov od predloženia plánu nápravných opatrení a podľa správy Komisie posúdi plán nápravných opatrení Rada. Ak bude plán pokladať za dostatočný, na základe návrhu Komisie prijme stanovisko, ktorým ho schváli. Ak Rada pokladá opatrenia prijaté alebo navrhnuté v pláne nápravných opatrení alebo harmonogram ich vykonania z hľadiska uplatnení odporúčaní za nedostatočné, na základe návrhu Komisie vyzve členský štát, aby plán nápravných opatrení v novej lehote zmenil a doplnil. Zmenený a doplnený plán nápravných opatrení sa preskúma podľa postupu ustanoveného v tomto odseku.3. Plán nápravných opatrení, správa Komisie a výzva Rady uvedené v odseku 2 sa zverejnia.Článok 9 Monitorovanie nápravných opatrení1. Komisia monitoruje vykonávanie odporúčaných nápravných opatrení a plánu nápravných opatrení členským štátom. Členský štát na tento účel podáva Rade a Komisii pravidelné správy o pokroku podľa harmonogramu vypracovaného Radou v odporúčaniach uvedených v článku 7 ods. 2.2. Správy o pokroku členského štátu Rada zverejní.3. Komisia môže v danom členskom štáte uskutočniť dozorné misie s cieľom monitorovať plnenie plánu nápravných opatrení.4. V prípade zmeny hospodárskej situácie môže Rada na odporúčanie Komisie zmeniť a doplniť odporúčania prijaté na základe článku 7 v súlade s postupom uvedeným v tomto článku. Dotknutý členský štát predloží revidovaný plán nápravných opatrení, ktorý sa posúdi v súlade s postupom ustanoveným v článku 8.Článok 10Posudzovanie nápravných opatrení1. Rada na základe správy Komisie konštatuje, či dotknutý členský štát prijal alebo neprijal odporúčané nápravné opatrenia.2. Správa Komisie sa zverejní.3. Rada prijme závery v lehote stanovenej v odporúčaniach Rady prijatých podľa článku 7.4. Ak Rada dospeje k záveru, že dotknutý členský štát neuskutočnil odporúčané nápravné opatrenia, prijme na základe odporúčaní Komisie revidované odporúčania podľa článku 7, v ktorých stanoví novú lehotu uskutočnenia nápravných opatrení a nového posudzovania v súlade s týmto článkom.5. Keď Rada konštatuje, že dotknutý členský štát prijal odporúčané nápravné opatrenia, postup pri nadmerných nerovnováhach sa preruší.6. Stav prerušenia postupu pre príslušné členské štáty Rada pravidelne vyhodnocuje v súlade s postupom ustanoveným v odsekoch 1 až 5.Článok 11Ukončenie postupu pri nadmerných nerovnováhachPostup pri nadmerných nerovnováhach sa ukončí, keď Rada na základe odporúčaní Komisie dospeje k záveru, že členský štát už nie je postihnutý nadmernou nerovnováhou.KAPITOLA IV ZÁVEREčNÉ USTANOVENIAČLÁNOK 12 NADOBUDNUTIE ÚčINNOSTIToto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Európsky parlament Za RaduPredseda Predseda [1] Európske hospodárstvo č. 2/2008, Európska komisia, GR Hospodárske a finančné záležitosti.[2] Komisia v minulosti opakovane požadovala hlbšiu a širšiu hospodársku koordináciu v eurozóne vrátane Výročného vyhlásenia o eurozóne za rok 2009 a oznámenia z roku 2008 HMÚ@10: úspechy a výzvy po 10 rokoch existencie hospodárskej a menovej únie.[3] Ú. v. EÚ C […], […], s. […].[4] Ú. v. EÚ L […], […], […].


				|

		52012PC0172

			Návrh NARIADENIE EURÓPSKEHO PARLAMENTU A RADY o dovoze ryže s pôvodom v Bangladéši /* COM/2012/0172 final - 2012/0085 (COD) */

			   	DÔVODOVÁ SPRÁVA
1.           KONTEXT NÁVRHU
Účelom návrhu je zosúladiť
nariadenie Rady (EHS) č. 3491/90 z 26. novembra 1990 o dovoze ryže s
pôvodom v Bangladéši[1]
s rozlišovaním delegovaných a vykonávacích právomocí Komisie, zavedených na
základe článkov 290 a 291 Zmluvy o fungovaní Európskej únie (ZFEÚ).
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Získavanie a využívanie expertízy
Konzultácie so zainteresovanými stranami ani
externá expertíza neboli potrebné, keďže návrh na zosúladenie nariadenia
Rady (EHS) č. 3491/90 s Lisabonskou zmluvou je
medziinštitucionálnou záležitosťou, ktorá sa bude týkať všetkých
nariadení Rady.
Posúdenie vplyvu
Posúdenie vplyvu nie je potrebné, keďže
návrh na zosúladenie nariadenia Rady (EHS) č. 3491/90 s Lisabonskou
zmluvou je medziinštitucionálnou záležitosťou, ktorá sa bude týkať
všetkých nariadení Rady.
3.           PRÁVNE PRVKY NÁVRHU
Zhrnutie navrhovaného opatrenia
Určiť delegované a vykonávacie
právomoci Komisie v nariadení Rady (EHS) č. 3491/90
a ustanoviť zodpovedajúci postup prijímania týchto aktov.
Právny základ
Článok 207 Zmluvy o fungovaní
Európskej únie
Zásada subsidiarity
Poľnohospodárska politika je v
spoločnej právomoci EÚ a členských štátov. To znamená, že pokiaľ
EÚ v odvetví nevykonáva zákonodarnú činnosť, členské štáty si
zachovávajú svoje právomoci. Tento návrh sa obmedzuje na prispôsobenie
ustanovení o preferenčnom dovoze ryže s pôvodom v Bangladéši novým
požiadavkám, ktoré sa zaviedli Lisabonskou zmluvou. Tento návrh teda nemá vplyv
na existujúci prístup Únie.
Zásada proporcionality
Návrh je v súlade so zásadou proporcionality.
Výber nástrojov
Navrhovaný nástroj: nariadenie Európskeho
parlamentu a Rady.
Iné prostriedky by neboli primerané z tohto
dôvodu: priame uplatňovanie je vzhľadom na charakter SPP a jej
požiadaviek na hospodárenie nevyhnutnou charakteristikou právnych predpisov
týkajúcich sa SPP.
4.           VPLYV NA ROZPOČET
Toto opatrenie nemá vplyv na rozpočet.
2012/0085 (COD)
Návrh
NARIADENIE EURÓPSKEHO PARLAMENTU A RADY
o dovoze ryže s pôvodom v Bangladéši
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 207,
so zreteľom na návrh Európskej komisie[2],
po postúpení návrhu legislatívneho aktu národným
parlamentom,
konajúc v súlade s riadnym legislatívnym
postupom,
keďže:
(1)       V rámci Uruguajského
kola sa Únia zaviazala ponúknuť preferenčné dovozné opatrenia na
dovoz ryže s pôvodom v najmenej rozvinutých krajinách. Bangladéš, ako jedna z
krajín, ktorým bola ponuka adresovaná, prejavil svoj záujem o rozvoj obchodu s
ryžou. Na tento účel sa prijalo nariadenie Rady (EHS) č. 3491/90
z 26. novembra 1990 o dovoze ryže s pôvodom
v Bangladéši[3].
(2)       V nariadení Rady (EHS)
č. 3491/90 sa Komisii udeľujú právomoci, aby mohla
vykonávať niektoré z jeho ustanovení. V dôsledku nadobudnutia platnosti
Lisabonskej zmluvy je potrebné tieto právomoci zosúladiť s článkami
290 a 291 Zmluvy o fungovaní Európskej únie (ďalej len „zmluvy“). Z dôvodu
jasnosti je vhodné zrušiť nariadenie (EHS) č. 3491/90 a nahradiť
ho novým nariadením.
(3)       S cieľom zaistiť
spoľahlivosť a účinnosť preferenčného dovozného
opatrenia by sa mala právomoc prijímať akty v súlade s článkom 290
zmluvy delegovať na Komisiu, aby sa ustanovili pravidlá, na základe
ktorých je zapojenie sa tohto opatrenia podmienené zložením zábezpeky. Je
mimoriadne dôležité, aby Komisia viedla náležité konzultácie v priebehu
prípravných prác vrátane konzultácií na expertnej úrovni. Komisia by pri
príprave a vypracovávaní delegovaných aktov mala zabezpečiť
súčasné, včasné a náležité odoslanie príslušných dokumentov
Európskemu parlamentu a Rade.
(4)       S cieľom
zabezpečiť jednotné podmienky na vykonávanie tohto nariadenia by sa
mali Komisii udeliť vykonávacie právomoci. Tieto právomoci, ak sa výslovne
neuvádza inak, by sa mali vykonávať v súlade s nariadením Európskeho
parlamentu a Rady (EÚ) č. 182/2011 zo 16. februára 2011, ktorým sa
ustanovujú pravidlá a všeobecné zásady mechanizmu, na základe ktorého
členské štáty kontrolujú vykonávanie vykonávacích právomocí Komisie[4]. Ak však bude potrebné
preferenčné dovozné opatrenie pozastaviť, Komisii by sa malo
povoliť, aby prijímala vykonávacie akty bez použitia nariadenia (EÚ)
č. 182/2011.
(5)       Preferenčné dovozné
opatrenie zahŕňa zníženie dovozného cla v rámci určitého
množstva lúpanej ryže. Zodpovedajúce množstvá ryže v iných fázach spracovania,
ako je lúpaná ryža, by sa mali vypočítať v súlade s nariadením
Komisie (ES) č. 1312/2008 z 19. decembra 2008, ktorým sa
stanovujú pevné prepočítavacie kurzy, náklady na spracovanie a hodnotu
vedľajších výrobkov pre rôzne štádiá spracovania ryže[5].
(6)       S cieľom stanoviť
dovozné clo uplatniteľné na ryžu s pôvodom v Bangladéši dovezenú na
základe tohto nariadenia by sa mali zohľadniť príslušné ustanovenia
nariadenia Európskeho parlamentu a Rady č. XXXX/XXXX, ktorým sa ustanovuje
spoločná organizácia poľnohospodárskych trhov a osobitné ustanovenia
pre niektoré poľnohospodárske výrobky (nariadenie o jednotnej
spoločnej organizácii trhov )[6].
(7)       S cieľom zaistiť,
aby sa výhody preferenčných dovozných opatrení obmedzili len na ryžu s
pôvodom v Bangladéši, by mala vyvážajúca krajina vydať osvedčenie o
pôvode a vybrať vývoznú daň, ktorá zodpovedá čiastke zníženia
dovozného cla,
PRIJALI TOTO NARIADENIE:
Článok 1
Rozsah pôsobnosti
1.           Týmto nariadením sa
ustanovuje preferenčné dovozné opatrenie pre dovoz ryže s pôvodom v
Bangladéši patriacej do číselných znakov KN 1006 10 (okrem číselného
znaku KN 1006 10 10), 1006 20 a 1006 30.
2.           Preferenčné dovozné
opatrenie sa na kalendárny rok obmedzuje na množstvo zodpovedajúce 4 000 t
lúpanej ryže.
Množstvá ryže v iných fázach spracovania, ako je lúpaná ryža, sa
vypočítajú pomocou prepočítacích koeficientov ustanovených v
článku 1 nariadenia (ES) č. 1312/2008.
3.           Vykonávacím aktom prijatým
bez pomoci výboru podľa článku 323 ods. 1 nariadenia č.
XXXX/XXXX Komisia pozastaví uplatňovanie preferenčného dovozného
opatrenia ustanoveného v odseku 1 tohto článku, hneď ako zistí, že
dovoz, na ktorý sa uvedené opatrenie vzťahuje, dosiahol v prebiehajúcom
roku množstvo uvedené v odseku 2.
Článok 2
Dovozné clo
1.           V rámci množstva uvedeného
v článku 1 ods. 2 sa dovozné clo na ryžu rovná:
— pre nelúpanú ryžu patriacu do číselného
znaku KN 1006 10, okrem číselného znaku 1006 10 10, clám stanoveným v
Spoločnom colnom sadzobníku, zníženým o 50 % a o pevnú čiastku 4,34
EUR,
— pre lúpanú ryžu patriacu do číselného
znaku KN 1006 20 clu stanovenému podľa článku 242 nariadenia Rady
(EÚ) č. XXXX/XXXX, zníženému o 50 % a o pevnú čiastku
4,34 EUR,
— pre polobielenú alebo bielenú ryžu patriacu do
číselného znaku KN 1006 30 clu stanovenému podľa článku 244
nariadenia (EÚ) č. XXXX/XXXX, zníženému o pevnú čiastku 16,78 EUR
a následne o 50 % a o pevnú čiastku 6,52 EUR.
2.           Odsek 1 sa uplatňuje za
týchto podmienok:
a)      doloží sa, že Bangladéš vybral vývoznú
daň, ktorá zodpovedá zníženiu uvedenému v odseku 1;
b)      príslušný orgán Bangladéša vydal
osvedčenie o pôvode.
Článok 3
Delegované právomoci
Komisia je splnomocnená prijímať
delegované akty v súlade s článkom 4, ktorým sa ustanovujú pravidlá,
podľa ktorých je účasť na preferenčnom dovoznom opatrení
podľa článku 1 podmienená zložením zábezpeky.
Článok 4
Vykonávanie delegovania právomoci
1.           Právomoc prijímať
delegované akty sa na Komisiu prenáša za podmienok ustanovených v tomto
článku.
2.           Právomoc prijímať
delegované akty uvedené v článku 3 sa prenáša na Komisiu na dobu
neurčitú odo dňa nadobudnutia účinnosti tohto nariadenia.
3.           Delegovanie právomoci uvedené
v článku 3 môže Európsky parlament alebo Rada kedykoľvek
odvolať. Rozhodnutím o odvolaní sa ukončuje delegovanie právomoci
uvedenej v tomto rozhodnutí. Rozhodnutie nadobúda účinnosť dňom
nasledujúcim po jeho uverejnení v Úradnom vestníku Európskej únie alebo
k neskoršiemu dátumu, ktorý je v ňom určený. Nie je ním dotknutá
platnosť delegovaných aktov, ktoré už nadobudli účinnosť.
4.           Komisia hneď po prijatí
delegovaného aktu túto skutočnosť oznámi súčasne Európskemu
parlamentu a Rade.
5.           Delegovaný právny akt prijatý
podľa článku 3 nadobúda účinnosť len vtedy, ak v lehote
dvoch mesiacov od oznámenia tohto aktu Európskemu parlamentu a Rade proti nemu
Európsky parlament ani Rada nevznesú žiadne námietky alebo ak Európsky
parlament aj Rada pred uplynutím tejto lehoty informujú Komisiu, že námietky
nevznesú. Táto lehota sa na podnet Európskeho parlamentu alebo Rady
predĺži o 2 mesiace.
Článok 5
Vykonávacie právomoci
Komisia prostredníctvom vykonávacích aktov
príjme nevyhnutné opatrenia týkajúce sa:
a)           správnej metódy, ktorá sa použije na
riadenie preferenčného dovozného opatrenia;
b)           spôsobu určenia pôvodu výrobku,
na ktorý sa vzťahuje preferenčné dovozné opatrenie;
c)           formy a doby platnosti
osvedčenia o pôvode uvedeného v článku 2 ods. 2;
d)           druhu dokladov, ktoré sa vyžadujú,
aby bolo možné stanoviť, že vývozná daň uvedená v článku 2 ods.
2 bola uhradená;
e)           doby platnosti dovozných licencií,
ak je to potrebné;
f)            sumy zábezpeky, ktorá sa má
zložiť v súlade s článkom 3;
g)           oznámení, ktoré majú členské
štáty predkladať Komisii.
Tieto vykonávacie akty sa prijmú v súlade s
postupom preskúmania uvedeným v článku [323 ods. 2] nariadenia (EÚ)
č. [xxxx/xxxx] Európskeho parlamentu a Rady (nariadenie o jednotnej
spoločnej organizácii trhov).
Článok 6
Zrušenie
Nariadenie (EHS) č. 3491/90 sa
zrušuje.
Odkazy na nariadenie (EHS) č. 3491/90 sa
považujú za odkazy na toto nariadenie a znejú v súlade s korelačnou
tabuľkou uvedenou v prílohe k tomuto nariadeniu.
Článok 7
Nadobudnutie účinnosti
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
Za Európsky parlament                                 Za
Radu
predseda                                                        predseda
PRÍLOHA
TABUĽKA
ZHODY UVEDENÁ V ČLÁNKU 6
 Nariadenie (EHS) č. 3491/90 || Toto nariadenie
 Článok 1 || Článok 2
 Článok 2 ods. 1 || Článok 1 ods. 2
 Článok 2 ods. 2 || Článok 1 ods. 3
 Článok 3 || články 3, 4 a 5
[1]               Ú. v. ES L 337, 4.12.1990, s. 1. Nariadenie zmenené a
doplnené nariadením (EÚ) č. 1532/2007 (Ú. v. EÚ L 337, 21.12.2007, s. 19).
[2]               Ú. v. EÚ C […], […], s. […].
[3]               Ú. v. ES L 337, 4.12.1990, s. 1.
[4]               Ú. v. EÚ L 55, 28.2.2011,
s. 13.
[5]               Ú. v. EÚ L 344, 20.12.2008, s. 56.
[6]               Ú. v. EÚ L […], […], s. […].